**ΑΝΑΚΟΙΝΩΣΗ ΟΡΚΩΜΟΣΙΑΣ ΣΤΙΣ 25 ΙΟΥΛ 2023**

**update: 18/7/2023:**

Παρακαλούνται οι φοιτητές που θα συμμετάσχουν στην ορκωμοσία της 25ης Ιουλίου 2023 να προσέλθουν στη Γραμματεία  του Τμήματος την ίδια ημερομηνία και ώρες **9:00-11:00 π.μ.,** για να υπογράψουν το πρωτόκολλο ορκωμοσίας και να καταθέσουν συμπληρωμένο και υπογεγραμμένο το συνημμένο [**έντυπο ενημέρωσης για την καταγραφή προσωπικών δεδομένων**](https://helit.duth.gr/wp-content/uploads/2023/06/%CE%AD%CE%BD%CF%84%CF%85%CF%80%CE%BF-%CE%B5%CE%BD%CE%B7%CE%BC%CE%AD%CF%81%CF%89%CF%83%CE%B7%CF%82-%CE%B3%CE%B9%CE%B1-%CF%84%CE%B7%CE%BD-%CE%BA%CE%B1%CF%84%CE%B1%CE%B3%CF%81%CE%B1%CF%86%CE%AE-%CF%80%CF%81%CE%BF%CF%83%CF%89%CF%80%CE%B9%CE%BA%CF%8E%CE%BD-%CE%B4%CE%B5%CE%B4%CE%BF%CE%BC%CE%AD%CE%BD%CF%89%CE%BD.pdf).

Η είσοδος και η έξοδος στο αμφιθέατρο θα είναι σταδιακή ανά σειρά, με τον συντονισμό της ροής από το προσωπικό.

Ώρα έναρξης εισόδου στο αμφιθέατρο 11.30 π.μ. και ώρα λήξης εισόδου 12:00 το μεσημέρι.

Στο αμφιθέατρο τελετών θα υπάρχουν μόνο καθήμενοι, οι οποίοι θα καταλάβουν τις θέσεις που θα υποδειχθούν από το προσωπικό. Δεν επιτρέπεται η μετακίνηση των παρισταμένων καθ’ όλη τη διάρκεια της τελετής.

Η τελετή θα έχει περιορισμένη επαγγελματική φωτογραφική κάλυψη. Αν κάποιος από τους παρισταμένους επιθυμεί να αποτυπώσει φωτογραφικό στιγμιότυπο, θα το κάνει χωρίς να σηκωθεί ή να μετακινηθεί.

Απαγορεύεται αυστηρά η χρήση αντικειμένων που προκαλούν υλική ή ηχητική ρύπανση.

**update 23/6/2023:** Η τελετή Ορκωμοσίας των αποφοίτων του Τμήματος Ελληνικής Φιλολογίας, οι οποίοι έχουν ανακηρυχθεί πτυχιούχοι μέχρι και την εξεταστική περίοδο Ιουνίου 2023, θα πραγματοποιηθεί την Τρίτη 25 Ιουλίου και ώρα 12:00.

Η τελετή Ορκωμοσίας θα πραγματοποιηθεί διά ζώσης στον χώρο του Κεντρικού Αμφιθεάτρου της Πανεπιστημιούπολης Κομοτηνής.

Όσοι από τους παραπάνω αποφοίτους επιθυμούν να λάβουν μέρος στην τελετή  θα πρέπει κατά το χρονικό διάστημα από 26/06/2023 έως 07/07/2023 να εισέλθουν στη σελίδα https://students.duth.gr με τον ιδρυματικό τους λογαριασμό και να αιτηθούν τη  συμμετοχή  τους στην Ορκωμοσία, επιλέγοντας  από  το  μενού Βαθμολογία-> Προϋποθέσεις Πτυχίου-> Αίτηση Ορκωμοσίας.

Θα χρειαστεί να αναρτήσουν:

-  Αίτηση συμμετοχής στην Ορκωμοσία (συνημμένη στην ανακοίνωση).

Απαραίτητη προϋπόθεση για την Ορκωμοσία είναι να έχουν τακτοποιηθεί μέχρι τις  30/06/2023  εκκρεμότητες  (εφόσον  υπάρχουν)  με  τις  Υπηρεσίες  του Πανεπιστημίου:

− Βιβλιοθήκη (εάν οφείλονται βιβλία ή εάν οφείλονται προς επιστροφή βιβλία στον «Εύδοξο») και

− Φοιτητική Εστία  (να μην  υπάρχουν  εκκρεμείς  υποχρεώσεις  στέγασης,  εφόσον  έγινε χρήση).

 Η Γραμματεία θα ενημερωθεί από τη Βιβλιοθήκη και το Γραφείο Φοιτητικών Εστιών ή Φοιτητικής Μέριμνας, χωρίς να απαιτείται από τους αποφοίτους να προσκομίσουν σχετική βεβαίωση.

Μετά το πέρας της Ορκωμοσίας θα μπορείτε να παραλάβετε από τη σελίδα https://students.duth.gr (μετά από ημερομηνία που θα ανακοινωθεί) τα ψηφιακά υπογεγραμμένα πιστοποιητικά.

[ΑΙΤΗΣΗ ΣΥΜΜΕΤΟΧΗΣ](https://helit.duth.gr/wp-content/uploads/2023/06/%CE%91%CE%99%CE%A4%CE%97%CE%A3%CE%97-%CE%A3%CE%A5%CE%9C%CE%9C%CE%95%CE%A4%CE%9F%CE%A7%CE%97%CE%A3.doc)

[ΑΝΑΚΟΙΝΩΣΗ ΓΡΑΜΜΑΤΕΙΑΣ](https://helit.duth.gr/wp-content/uploads/2023/06/%CE%91%CE%9D%CE%91%CE%9A%CE%9F%CE%99%CE%9D%CE%A9%CE%A3%CE%97-%CE%93%CE%A1%CE%91%CE%9C%CE%9C%CE%91%CE%A4%CE%95%CE%99%CE%91%CE%A3.docx)

[Καθομολόγηση αποφοίτων των Τμημάτων του Δημοκρίτειου Πανεπιστημίου Θράκης σε έκτακτες περιστάσεις](https://helit.duth.gr/wp-content/uploads/2022/11/%CE%9A%CE%B1%CE%B8%CE%BF%CE%BC%CE%BF%CE%BB%CF%8C%CE%B3%CE%B7%CF%83%CE%B7-%CE%B1%CF%80%CE%BF%CF%86%CE%BF%CE%AF%CF%84%CF%89%CE%BD-%CF%84%CF%89%CE%BD-%CE%A4%CE%BC%CE%B7%CE%BC%CE%AC%CF%84%CF%89%CE%BD-%CF%84%CE%BF%CF%85-%CE%94%CE%B7%CE%BC%CE%BF%CE%BA%CF%81%CE%AF%CF%84%CE%B5%CE%B9%CE%BF%CF%85-%CE%A0%CE%B1%CE%BD%CE%B5%CF%80%CE%B9%CF%83%CF%84%CE%B7%CE%BC%CE%AF%CE%BF%CF%85-%CE%98%CF%81%CE%AC%CE%BA%CE%B7%CF%82-%CF%83%CE%B5-%CE%AD%CE%BA%CF%84%CE%B1%CE%BA%CF%84%CE%B5%CF%82-%CF%80%CE%B5%CF%81%CE%B9%CF%83%CF%84%CE%AC%CF%83%CE%B5%CE%B9%CF%82.pdf)

**ΠΡΟΣΟΧΗ:** Μετά την παύση τής φοιτητικής σχέσης με το Δημοκρίτειο Πανεπιστήμιο (μετά από ορκωμοσία, μεταγραφή ή διαγραφή), διαγράφετε αυτόματα και ο [λογαριασμός χρήστη](http://noc.duth.gr/services/account/) (παύουν να ισχύουν οι υπηρεσίες) στο Ίδρυμα.

Οι φοιτητές θα πρέπει να **προνοούν εγκαίρως να διαχειριστούν (προώθηση/διάσωση) τα ηλεκτρονικά μηνύματά τους**, διότι και αυτά διαγράφονται χωρίς να υπάρχει δυνατότητα επανάκτησής τους.

Δεν θα υπάρχει πρότερη ειδοποίηση για την διαγραφή τού [λογαριασμού χρήστη](http://noc.duth.gr/services/account/), καθώς αυτή γίνεται αυτόματα μετά την καταχώριση ορκωμοσίας, μεταγραφής ή διαγραφής τού εκάστοτε φοιτητή στην Γραμματεία.